title: हॉकी
text: हॉकी एगो ऐसनौ खेल छेकै जेकरा मँ दू टीम लकड़ी या कठोर धातु या फाईबर सँ बनलो विशेष लाठी (स्टिक) के सहायता सँ रबर या कठोर प्लास्टिक केरो गेंद क अपनो विरोधी टीम के नेट या गोल मँ डालै के कोशिश करै छै। हॉकी केरो शुरूआत साल 2010 सँ 4,000 वर्ष पूर्व मिस्र मँ होलो छेलै। एकरो बाद बहुत से देशौ मँ एकरो आगमन होलै पर उचित स्थान नै मिले सकलै। भारत मँ एकरौ आरम्भ लगभग 150  बरस पहने होलो रहै। 11 खिलाड़ियो के दू विरोधी दलो के बीच मैदान मँ खेललो जाय वाला ई खेल मँ प्रत्येक खिलाड़ी मारक बिंदु पर मुड़लो एगो छड़ी (स्टिक) के इस्तेमाल एगो छोटो व कठोर गेंद क विरोधी दल के गोल मँ मारै लेली करै छै। बर्फ़ मँ खेललो जाय वाला इ तरह के एगो खेल आईस हॉकी सँ भिन्नता दर्शाबै लेली  एकरा मैदानी हॉकी कहलो जाय छै। चारदीवारी मँ खेललो जाय वाला हॉकी, जेकरा मँ सँ एगो दल मँ छह खिलाड़ी होय छै आरू छह खिलाड़ी परिवर्तन लेली रखलो जाय छै।